Jemeni származású szülők hét gyermekének egyike. Édesapja meghalt, mikor Gali négyéves volt. Édesanyjuk, Naomi nagy hangsúlyt fektetett a gyerekek taníttatására. Nővérei közül Yona sikeres énekes, színésznő volt, Shosh pedig rádiós- és televíziós műsorvezető. Shoshnak köszönhetően kezdődött el karrierje 15 éves korában, de az igazi áttörést az 1979-es Eurovíziós Dalfesztivál hozta meg számára, ahol a Milk and Honey együttessel együtt hazai közönség előtt diadalmaskodott a "Hallelujah" című dallal.&lt;br&gt;A siker után együtt turnéztak Európában, de a következő évben nézeteltérések miatt megszakadt az együttműködés. Gali szólóénekesként is sikeres maradt, az éneklés mellett filmekben is szerepel.